நாண மொழி ! - ஏனைய கவிதைகள்

பெண்களால் 
  பிரதிஎடுக்கப்படும் 
  ஓர் பிரத்தியோக 
  உணர்வு-நாணம்! 
 பெண்களனைவரும் 
  பிரசவித்துக்கொண்டிருக்கும் 
  கற்பின் வெளிப்பாடு. 
 இதழ் மறுத்துக் 
  கண்கள் சிரிக்கும் 
  ஓர் மாய இன்பம்! 
 ஏற்றுக்கொள்கிறேன். 
 ஆனால் என்னிடம் மட்டும் 
  ஏன் நொடிக்கொருமுறை 
  வீசிக்கொண்டே இருக்கிறாய் ? 
 உன் நாண மொழிகளை??? 
 உன் தலைமுடி முழுதும் 
  சேர்த்து மழிக்காமல் 
  எதற்காக காதோரத்தில் 
  ஓரிரு முடியை மட்டும் 
  சுற்றி விட்டு என் நெஞ்சை 
  நஞ்சால் தைக்கிறாய்?? 
 நிலா உலாவும் வான் வீதியா 
  உன் நெற்றி ? 
  ஒரே சுருக்கத்தில் எனை 
  மடித்து மடக்கிவிட்டாயே ? 
 உன் கண்கள் இரண்டும் 
  மீன்களா என்ன ? 
 என் இதயத்தைப் 
  புழுவாக்கித் தூண்டிலில் 
  கட்டி நீரினுள் விட்டதும் 
  சட்டென்று இழுத்துவிட்டது ? 
 உன் கண்களில் வழியும் 
  கண்ணீரா நான்? 
 பன்னீர் போல் உன் 
  கன்னக்குழியில் தேக்கிவைத்து 
  நீந்துகிறாயே? 
 அப்படி என்ன பாவம் செய்தேன் ? 
 நான் சுவாசிக்க வேண்டிய 
  காற்றை உன் நாசி 
  திருடிச் செல்கிறது? 
 உன் காதணிக்கு என் 
  இதழோடு என்ன வேலை ? 
 எப்போது பார்த்தாலும் 
  என் இதழ் உச்சரிப்பிலேயே 
  ஊஞ்சல் ஆடுகிறது ? 
 உன் இதழ்கள் இரண்டும் 
  மதுபானம் அருந்திவிட்டதா? 
 சற்று நேரத்தில் என்னை 
  உன்னில் வீழ்த்திவிட்டதே ? 
 உன் முகம் ரோஜா மலரோ ? 
 முகப்பருக்கள் அனைத்தையும் 
  பனித்துளி என்றிண்ணி 
 சேர்த்து வைத்திருக்கிறது ? 
 காற்றில் கதைபேசும் 
  உன் கைகள் இரண்டும் 
  இப்போது என்னை 
  விலைபேசுகின்றன, 
 உன் இதயத்திற்காக . 
 இத்தனையாண்டுகளாய் 
  நான் என் நிழலோடுதான் 
  பயணித்தேன் ! 
 நேற்று முன்தினம் 
  திரும்பிப் பார்க்கிறேன் , 
 என் நிழலுக்குப் பதில் 
  நிஜமாக நீ ! 
 தெரியாமல் தான் கேட்கிறேன் 
  ஏன் என்னை இம்சிக்கிறாய் ? 
 என் நிழலாய் வரும் 
  உன் அன்பிற்குப் பெயர் 
  காதல் என்பதா? 
 கடவுள் என்பதா? 
 புரியவில்லையடி.!